stanford-oval/wikipedia huggingface dataset:
Busenaz Sürmeneli

| Busenaz Sürmeneli |
| --- | --- |
 Sürmeneli vuonna 2020
Henkilötiedot
Syntynyt: 26. toukokuuta 1998 (ikä 26) Bursa, Turkki
Kansalaisuus:   Turkki
Nyrkkeilijä
Pituus:  172 cm
Painoluokka:  Keskisarja
Kätisyys:  Oikeakätinen
| Mitalit> Maa:   Bulgaria.Naisten nyrkkeily. Olympialaiset  | Mitalit> Maa:   Bulgaria.Naisten nyrkkeily. Olympialaiset  | Mitalit> Maa:   Bulgaria.Naisten nyrkkeily. Olympialaiset  | Maa:   Bulgaria> Naisten nyrkkeily. |
| --- | --- | --- | --- |
|  Kultaa | Tokio 2020 | Keskisarja |  |
| MM-kilpailut  | MM-kilpailut  | MM-kilpailut  |  |
|  Kultaa | Ulan-Ude 2019 | Keskisarja |  |
|  Kultaa | Istanbul 2022 | Keskisarja |  |
Busenaz Sürmeneli (26. toukokuuta 1998 Bursa) on turkkilainen nyrkkeilijä ja olympiavoittaja.
Sürmeneli kilpaili Tokion olympialaisissa keskisarjassa. Hän aloitti turnauksen toiselta kierrokselta, jolla hän voitti puolalaisen Karolina Koszewskan. Puolivälierissä hän voitti ukrainalaisen Anna Lysenkon ja välierissä intialaisen Lovlina Borgohainin. Loppuottelussa Sürmeneli voitti kiinalaisen Gu Hongin tuomariäänin 3–0 kahden tuomarin arvioidessa ottelun tasan.
Sürmeneli on voittanut kahdesti keskisarjan maailmanmestaruuden. Ensimmäisen MM-kullan hän saavutti Ulan-Uden MM-kilpailuissa 2019 ja seuraavan Istanbulissa 2022. Maaliskuuhun 2023 mennessä hänellä oli 42 amatööriottelua, joista hän oli voittanut 35. Voitoista yksi oli tullut tyrmäyksellä.
Carman

Carman voi tarkoittaa:
Carman, irlantilaisessa mytologiassa esiintyvä jumalatar
Carman, Carmelo Dominic Licciardello (1956–2021), italialaisamerikkalainen laulaja
Carman, paikkakunta Manitobassa Kanadassa
CSXT Carman Subdivision, rautatieosuus Schenectady–Rotterdam, New York, Yhdysvallat
Carman tai Čarman , sukunimi:
Anja Čarman (s. 1985), slovenialainen uimari
Mike Carman (s. 1988), yhdysvaltalainen jääkiekkoilija ja jääpalloilija
Patrick Carman (s. 1966), yhdysvaltalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carman”, voi hakea sivunnimihaulla, laajalla sivunnimihaulla tai tekstihaulla.
Brasiliankettu

| Brasiliankettu |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Caniformia
Heimo::  Koiraeläimet Canidae
Suku::  Eteläamerikanketut Lycalopex
Laji::  vetulus
Kaksiosainen nimi
 Lycalopex vetulus  (Lund, 1842) 
Synonyymit
 Pseudalopex vetulus (Lund, 1842) 
 Brasilianketun levinneisyys
Katso myös
   Brasiliankettu Wikispeciesissä   Brasiliankettu Commonsissa 
Infobox OKNimi-testi OKIUCN-testi OK: 
Brasiliankettu tai pienihammaskettu (Lycalopex vetulus) on osissa Brasiliaa tavattava eteläamerikankettu. Sitä esiintyy etenkin maan keskiosan cerradon alueella. Kansainvälinen luonnonsuojeluliitto eli IUCN on määritellyt sen silmälläpidettäväksi lajiksi.
Koko ja ulkonäkö

Brasiliankettu on pienin Brasiliassa esiintyvä koiraeläin. Sen naaraat ovat hieman uroksia pienempiä. Urosten paino on 2,5-4,1 kg ja ruumiin pituus 49-71,5 cm. Naaraiden vastaavat lukemat ovat 3-3,6 kg ja 51-66 cm. Korkeutta niillä on 32,7-37,5 cm. Turkki on ruumiin yläpuolelta harmaa ja alapuolelta kellertävä tai vaaleanruskea. Jotkin yksilöt saattavat olla lähes kokonaan mustia tai hyvin tummia.  Kaulassa on valkoista karvoitusta ja rinnassa kellertävän ruskeaa. Pää on pieni ja kuono lyhyt. Alaleuka on musta ja korvan takana on kellertävä laikku. Jalat ovat kellertävänruskeat tai punertavat. Hännän pää ja yläpuoli ovat mustia.
Levinneisyys ja elinympäristö

Brasiliankettua tavataan Brasiliassa alueella, joka käsittää osia Minas Geraisin, São Paulon, Mato Grosso do Sulin, Mato Grosson, Tocantinsin, Goiásin, Bahian ja Piauín osavaltioista.
Brasilianketun erlinympäristö käsittää etenkin cerradoa eli avointa ruohikkomaastoa Brasilian keskiosissa. Lajia esiintyy myös maatalouskäytössä olevilla alueilla. Sen sijaan metsäalueilla ja tulvatasangoilla sitä tavataan paljon harvemmin.
Elintavat

Brasiliankettua tavataan yleensä lisääntyvinä pareina. Vanhemmat liikkuvat usein täysikasvuistenkin poikastensa kanssa. Se on aktiivinen yleensä päivisin, mutta liikku myös hämärässä ja pimeyden laskeuduttua. Brasilianketut ovat ilmeisesti erikoistuneet käyttämään ravinnokseen termiittejä. Niiden pienet hampaat ja pieni kuono soveltuvat hyvin pienten hyönteisten syömiseen. Termiittien ohella ne syövät esimerkiksi heinäsirkkoja, lantakuoriaisia, pieniä nisäkkäitä ja hedelmiä.
Brasilianketun mahdollisia petoeläimiä ovat harjasusi ja koira. Ne voivat kärsiä myös verivamppyyreistä. Tavallisesti suhteellisen arat brasilianketut puolustavat esimerkiksi pentujaan hyvin aggressiivisesti.
Brasilianketut lisääntyvät toukokuun ja kesäkuun välisenä aikana. Tiineys kestää 50–60 päivää ja pentuja syntyy kerrallaan 2–5. Pennut kasvavat usein vyötiäisten hylkäämissä pesäkoloissa. Emo imettää poikasiaan 120 päivää ja ne elävät vankeudessa suurin piirtein 8-vuotiaiksi saakka.
Uhat ja suojelu

Kansainvälinen luonnonsuojeluliitto eli IUCN on määritellyt brasilianketun silmälläpidettäväksi lajiksi. Sitä tavataan suhteellisen laajalla alueella ja paikoitellen runsaasti. Maatalous leviää brasilianketun elinympäristöön kuuluvalla cerradolla, mutta laji selviytyy myös esimerkiksi karjankasvatukseen valjastetulla alueella. Brasiliassa laji on luokiteltu elinvoimaiseksi, mutta Minas Geraisin osavaltiossa sitä pidetään silmälläpidettävänä lajina. Lajia on muutamissa Brasilialaisissa eläintarhoissa.
Brasiliankettu valokuvassa.
Carl Vogt

Carl Vogt
Carl Vogt (1817–1895) oli saksalainen luonnontutkija. Hänestä tuli 1847 eläintieteen professori Gießenin yliopistoon. Hänet valittiin seuraavana vuonna Gießenistä jäseneksi Frankfurtin "esiparlamenttiin" ja sen jälkeen kansalliskokoukseen. Hän oli niissä äärivasemmiston merkittävimpiä johtajia. Vogt seurasi tynkäparlamentin mukana Stuttgartiin, missä hän tuli "Reichsregentschaft"-hallituksen jäseneksi. Kun vallankumousyritys oli kukistettu, Vogt erotettiin professorinvirasta, ja hän pakeni Sveitsiin, missä hän oli vuodesta 1852 geologian ja sittemmin myös eläintieteen professori Genevessä. Sielläkin Vogt osallistui poliittiseen toimintaan ja oli muun muassa pitkään kansallisneuvoston ja kantonineuvoston jäsen.
Vogt julkaisi eläintieteen ja paleontologian alalta tieteellisiä ja kansantajuisia teoksia. Merkittävimpiä niistä ovat ensimmäinen osa ja suuri osa toista osaa Louis Agassizin toimittamaa teosta Histoire naturelle des poissons d’eau douce (1839–1845), Untersuchungen über die Entwickelungsgeschichte der Geburtshelferkröte (1842), Die Säugetiere in Wort und Bild (1883) sekä oppikirjat Lehrbuch der Geologie und Petrefaktenkunde (1846, 4. p. 1879) ja Lehrbuch der praktischen vergleichenden Anatomie (1885–1894, yhdessä Émile Yungin kanssa). Vogt oli Charles Darwinin oppien ensimmäisiä kannattajia ja innokkaimpia levittäjiä.
Aiheesta muualla

Kuvia tai muita tiedostoja aiheesta Carl Vogt Wikimedia Commonsissa
Burnaby

| Burnaby (City of Burnaby) |
| --- | --- |
 vaakuna

 Koordinaatit: 49°13′45″N, 122°56′50″W 
Valtio:   Kanada
Provinssi:  Brittiläinen Kolumbia
Perustettu:  1892
Kaupunkioikeudet:  1992
Hallinto:  
 – Pormestari:  Derek Corrigan
Pinta-ala:  
 – Maa:  90,61 km²
Korkeus:  0–370 m
Väkiluku (2016):  232 755
 – Väestötiheys:  2 568,7 as./km²
Aikavyöhyke:  UTC-8
 – Kesäaika:  UTC-7
Suuntanumero(t):  604 ja 778
 
 city.burnaby.bc.ca 
Infobox OKVirheellinen NIMI-arvo: 
Burnaby on Vancouverin metropolialueeseen kuuluva kaupunki, joka sijaitsee Vancouverin itäpuolella Brittiläisessä Kolumbiassa Kanadassa. Kaupungin väkiluku on runsas 230 000 (2016) ja se on asukasluvultaan Brittiläisen Kolumbian kolmanneksi suurin kaupunki Vancouverin ja Surreyn jälkeen.
Burnabyssä sijaitsee yli 30 000 opiskelijan Simon Fraser Universityn pääkampus. Se valmistui 1960-luvun puolivälissä 365 metriä korkealle Burnaby Mountain -vuorelle.
Historia

Kaupunki rekisteröitiin kunnaksi vuonna 1892 ja se sai kaupunkioikeudet sata vuotta myöhemmin 1992. Kaupunki nimettiin Robert Burnabyn mukaan, joka oli lainsäätäjä, vapaamuurari ja löytöretkeilijä ja toimi yksityissihteerinä eversti ja maaherra Richard Moodylle 1800-luvun puolivälissä.
Kolmekymmentä vuotta perustamisensa jälkeen Burnaby alkoi kasvaa, kun sen naapurikaupungit Vancouver ja New Westminster laajenivat. Aluksi se toimi maanviljelykeskuksena, mutta myöhemmin siitä muodostui tärkeä liikenneväylä Vancouverille sekä koko Brittiläiselle Kolumbialle.
Burnabyllä on kolme ystävyyskaupunkia: Gatineau Québecissä, Kushiro Japanissa ja Mesa Arizonassa, Yhdysvalloissa.
Aiheesta muualla

Kuvia tai muita tiedostoja aiheesta Burnaby Wikimedia Commonsissa
Root House on ehyeen kylämuseo­kokonaisuuteen kuuluva alkuperäisen Ceperley-perheen maalaistalon kellari, joka on rakennettu betonista 1908. Perheen kaikki rakennukset suunnitteli arkkitehti Robert Mackay Fripp (1858–1917).
Buschke–Ollendorffin oireyhtymä

Buschke–Ollendorffin oireyhtymä on autosomissa vallitsevasti perinnöllinen sairaus, joka aiheuttaa tiivisluupesäkkeiden ilmaantumista luustoon ja sidekudosluomien ilmaantumista ihoon. Sairautta aiheuttaa heterotsygoottinen mutaatio LEMD3-geenissä kromosomissa 12. Periytymistapa on vallitseva. Mutaation penetranssi on korkea (ei täydellinen) ja ilmentyvyys vaihteleva.
Buschke–Ollendorffin oireyhtymään liittyvät tiivisluupesäkkeet ilmaantuvat yleensä pitkien luiden päiden epifyysialueille. Ihon luomia voi esiintyä laajasti tai paikallisesti. Ne voivat olla ihonvärisiä tai kellertäviä. Tyypillisesti ne ovat enintään kahden senttimetrin suuruisia. Sidekudosluomet voivat olla elastoomia, kollagenoomia tai fibroomia, jotka ovat hieman koholla ja kivuttomia eivätkä aiheuta kutinaa. Nämä ihomuutokset ovat tyypillisiä vartalon alueella ja raajoissa. Luusto- ja ihomuutoksia ei välttämättä esiinny kaikilla potilailla vaan osalla on vain joko luusto- tai ihomuutoksia. Ihon ulkopuolisia piirteitä saattavat olla osteopoikiloosi, kyynelkanavan ahtauma, amblyopia, karsastus, imukudoksen hyvänlaatuinen hyperplasia, diabetes, aorttastenoosi ja kuulovamma. Myös yhteys selkäydinkanavan ahtaumaan on raportoitu. Pienellä osalla on havaittu neurologisia ongelmia. Oireyhtymällä on raportoitu mahdollinen yhteys kehitysviiveisiin ja lyhytkasvuisuuteen. Myös kraniosynostoosia, otoskleroosia, kaihia ja lihaskontraktuuria on esiintynyt oireyhtymän yhteydessä.
Buschke–Ollendorffin oireyhtymän aiheuttamat muutokset voivat olla jo syntymähetkellä havaittavissa tai kehittyä varhain lapsuudessa. Useimmat löydökset kehittyvät murrosikään mennessä. Periaatteessa sairaus voi kuitenkin alkaa oireilla missä tahansa iässä. Diagnoosi voidaan asettaa histologisin menetelmin ja kuvantamisen avulla. Sairaudessa on hyvä ennuste. Invalidisoivat oireet ovat harvinaisia. Ennuste kuitenkin vaihtelee taudin yhteydessä tavattavien piirteiden mukaan. Jos esiintyy aorttastenoosia tai diabetesta, voi ennuste olla huonompi. Tiivisluupesäkkeitä on kuvattu itsessään harmittomiksi, mutta oireyhtymään saattaa liittyä lisääntynyttä kuolleisuutta jos kasvaneen luuntiheyden alueisiin kehittyy osteosarkooma, kondrosarkooma tai jättisolukasvain.
Buschke–Ollendorffin oireyhtymästä arvioidaan kärsivän noin yhden ihmisen 20 000:sta. Esiintyvyys ei näytä vaihtelevan sukupuolen, etnisen taustan tai maantieteellisen alueen mukaan. Hoidossa voidaan käyttää kirurgiaa kosmeettisista syistä ja tarpeen mukaan. Buschke–Ollendorffin oireyhtymä on kuvattu ensimmäisen kerran vuonna 1928.
Brandon Weeden

| Brandon Weeden |
| --- | --- |

Henkilötiedot
Syntynyt: 14. lokakuuta 1983 Oklahoma City, Oklahoma
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  100 kg
Pelipaikka:  pelinrakentaja
Seura
Seura:  ei sopimusta
Sarja:  NFL
Pelaajaura
Aik. seurat:  Cleveland Browns   Dallas Cowboys   Houston Texans   Tennessee Titans
NFL-varaus:  22. varaus, 2012 Cleveland Browns
Pääsarjaura:  2012–
Brandon Kyle Weeden (s. 14. lokakuuta 1983 Oklahoma City, Oklahoma) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Viimeksi hän on pelannut NFL-liigan Houston Texansissa, mutta tällä hetkellä hänellä ei ole pelaajasopimusta. Ennen jalkapallouraansa Weeden pelasi ammattilaisena baseballia.
28-vuotiaana NFL:ään varattu Weeden on sarjan kaikkien aikojen vanhin ykköskierroksen varaus.
MLB-ura

New York Yankees varasi syöttäjänä pelanneen Weedenin vuoden 2002 MLB:n varaustilaisuudessa, tilaisuuden toisella kierroksella. Baseballurallaan hän pelasi Yankeesin farmijoukkueiden lisäksi myös Los Angeles Dodgersin sekä Kansas City Royalsin farmijoukkueissa.
Weeden lopetti baseballin vuonna 2006, loukkaantumisongelmien ja peliesitysten heikkenemisen myötä.
NFL-ura

High schoolin jälkeen amerikkalaisen jalkapallon lopettanut, pelinrakentajana pelannut Weeden aloitti uransa uudelleen siirryttyään opiskelemaan Oklahoman valtionyliopistoon vuonna 2007. Hän toimi joukkueen aloittavana pelinrakentajana kahtena viimeisenä vuotenaan.
Cleveland Browns varasi Weedenin vuoden 2012 NFL:n varaustilaisuuden ensimmäisellä kierroksella, 22. pelaajana. Hänelle annettiin tulokaskaudellaan aloittavan pelinrakentajan paikka ohi entisen ykkösen Colt McCoyn. Hän pelasi aloittavana pelinrakentajana yhtä vaille kaikki ottelut. Hän oli sivussa runkosarjan viimeisestä ottelusta olkapäävamman vuoksi ja hänen tilallaan pelasi Thad Lewis. Weedenille kertyi kaudella 3 385 syöttöjaardia, mikä on Brownsin tulokasennätys, ja hän syötti 14 touchdownia.
Kaudella 2013 Browns peluutti aloittavan pelinrakentajan paikalla kolmea eri pelaajaa. Weeden aloitti kauden aloittavana pelinrakentajana, mutta hänen venäytettyä peukalonsa ottelussa Baltimore Ravensia vastaan hänen tilalleen tuli viikolla kolme Brian Hoyer, joka piti paikkansa aloittajana Weedenin sormen parannuttua. Hoyer joutui sivuun loppukaudeksi loukattuaan polvensa viikolla viisi, jonka jälkeen Weeden sai aloittavan pelinrakentajan paikan takaisin kahdeksi seuraavaksi otteluksi. Brownsin hävittyä kaikki neljä Weedenin aloittamaa ottelua, hänen tilalleen tuli viikolla kahdeksan Jason Campbell. Weeden pelasi aloittavana pelinrakentajana vielä yhden ottelun, viikolla 13 Jacksonville Jaguarsia vastaan, kun Campbell oli sivussa aivotärähdyksen takia. Ottelu päättyi Brownsin tappioon. Weeden sai ottelussa aivotärähdyksen ja Campbell palasi aloittavaksi pelinrakentajaksi viikolla 14.
Browns purki sekä Weedenin että Campbellin sopimukset maaliskuussa 2014. Weeden allekirjoitti samassa kuussa kaksivuotisen sopimuksen Dallas Cowboysin kanssa. Dallasissa Weeden pelasi Tony Romon varamiehenä. Romon ollessa loukkaantumisen takia sivussa kaudella 2015, Weedenistä tuli joukkueen aloittava pelinrakentaja. Cowboys kuitenkin päätti hankkia Matt Casselin Romon tuuraajaksi ja laittoi Weedenin neljän ottelun jälkeen vapaiden pelaajien listalle, josta Houston Texans poimi hänet.
Texasissa Weeden tuurasi loukkaantuneita T. J. Yatesia ja Brian Hoyeria. Kaudella 2016 Weeden oli seuran kolmantena pelinrakentajana, eikä saanut peliaikaa. Kaudeksi 2017 Weeden siirtyi yksivuotisella sopimuksella Tennessee Titansiin. Weeden ei saanut lainkaan peliaikaa Titansissa.
Weeden palasi Houston Texansiin yksivuotisella sopimuksella kaudeksi 2018. Deshaun Watsonin varamiehenä Weeden pääsi kentälle kauden aikana ainoastaan kerran.
Aiheesta muualla

Kuvia tai muita tiedostoja aiheesta Brandon Weeden Wikimedia Commonsissa
Canterburyn tasanko

Canterburyn tasangon sijainti Uuden-Seelannin Eteläsaarella.
Canterburyn tasanko (engl. Canterbury Plains) kattaa Uuden-Seelannin Eteläsaarella Etelä-Appien itäpuolella sijaitsevan alangon. Alueella harjoitetaan menestyksellisesti karjataloutta, vaikka kuivuutta esiintyy erityisesti luoteisen föhntuulen (nor'wester) vallitessa.
Canterburyn tasanko syntyi myöhemmän pleistoseenikauden jääkausien aikana kerrostuneesta moreenista ja sorasta, jotka olivat tulosta Etelä-Alppien eroosiosta. Tällöin se yhdisti aiemmin tuliperäisesti erilliseksi saareksi muodostuneen Banksin niemimaan Eteläsaareen.
Canterburyn vanha synagoga

Synagoga ja puutarha
Canterburyn vanhaa synagogaa Canterburyssa pidetään parhaana esimerkkinä uusegyptiläisestä synagoga-arkkitehtuurista. Vanhimmat maininnat juutalaisyhteisöstä Canterburyssä ovat vuodelta 1160. Huolimatta vainoista vuosina 1261 ja 1264, yhteisö pysyi elinvoimaisena kunnes kuningas Edvard I karkotti juutalaiset Englannista.
Nykyisen rakennuksen on suunnitellut arkkitehti Hezekiah Marshall ja se valmistui vuonna 1848.
Born to Boogie

| Born to Boogie |
| --- | --- |

Ohjaaja:  Ringo Starr
Tuottaja:  Ringo Starr
Kuvaaja:  Michael J. Davis
Valmistustiedot
Valmistusmaa:  Yhdistynyt kuningaskunta
Levittäjä:  Apple Corps
Ensi-ilta:  1972
Kesto:  67 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Born to Boogie on vuonna 1972 ensi-iltansa saanut musiikkielokuva. Elokuvan on ohjannut The Beatles -yhtyeen rumpali Ringo Starr, joka myös esiintyy elokuvassa omana itsenään. Elokuvassa nähdään Marc Bolan ja T. Rex. Eräs kohtaus on kuvattu John Lennonin kotona. Elokuva on julkaistu DVD:llä, jossa on myös paljon muuta muun muassa T. Rexin konsertteja ja haastatteluja, vuonna 2005.
Aiheesta muualla

Born to Boogie Internet Movie Databasessa (englanniksi)
Born to Boogie Rotten Tomatoesissa. (englanniksi). Viitattu 10.7.2019.
Born to Be Wild 3D

| Born to Be Wild 3D |
| --- | --- |

Ohjaaja:  David Lickley
Käsikirjoittaja:  Drew Fellman
Tuottaja:  Drew Fellman
Säveltäjä:  Mark Mothersbaugh
Kuvaaja:  David Douglas
Leikkaaja:  Beth Spiegel
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  IMAX Corporation Netflix
Ensi-ilta:  8. huhtikuuta 2011
Kesto:  40 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Born to Be Wild 3D on vuonna 2011 julkaistu IMAXin tuottama luontodokumentti joka kertoo kahdesta orpoja orangin- ja norsunpoikasia pelastavasta ihmisistä. Elokuvan on ohjannut David Lickley, musiikin on säveltänyt Mark Mothersbaugh ja kertojana toimii Morgan Freeman. Se sai maailmanlaajuisen ensi-iltansa 8. huhtikuuta 2011 225:ssa IMAX-teatterissa.
Siinä kerrtotaan kahdesta ihmisestä; Daphne Sheldrickistä joka pelasti Keniassa norsunpoikasia joiden emot olivat joutuneet salametsästäjien tappamiksi, ja Biruté Galdikas huolehtii Borneolla orvoista orangin poikasista kunnes ne ovat riittävän vanhoja luontoon palauttamista varten.
Aiheesta muualla

Coates, Ann: Born to Be Wild 3D Big Movie Zone.  19.10.2011. Arkistoitu 19.5.2022. Viitattu 9.6.2022. (englanniksi)
A Parent’s Review: Born to be Wild 3D at IMAX theater Seattle's Child.  Huhtikuu 2011 / Päivitetty 31.5.2020. Viitattu 9.6.2022. (englanniksi)
CPS

CPS (lyhenne sanoista Characters Per Second) ilmaisee siirrettyjen merkkien määrän sekunnissa. Tämä on siis modeemin todellinen siirtonopeus.
Lyhenteellä on tarkoitettu myös tulostimen nopeutta (kirjaimia sekunnissa). Nykyään yleisempi yksikkö on sivuja minuutissa.
Aiheesta muualla

http://www.helsinki.fi/atk/oppaat/mod/modeemi.html
Brian Tochi

| Brian Tochi |
| --- | --- |
 Brian Tochi vuonna 1993.
Henkilötiedot
Koko nimi:  Brian Keith Tochihara
Syntynyt: 2. toukokuuta 1963 (ikä 61)  Los Angeles, Kalifornia
Näyttelijä
Aktiivisena:  1968–
Merkittävät roolit:  Toshiro Takashi (Nörttien kosto) Nogata (Poliisiopisto 3: Jatkokoulutuksessa) Leonardo (Teini-ikäiset mutanttininjakilpikonnat)
Aiheesta muualla
IMDb 
Brian Tochi (oik. Brian Keith Tochihara, s. 2. toukokuuta 1963 Los Angeles, Kalifornia) on japanilaisia sukujuuria omaava yhdysvaltalainen näyttelijä, joka tunnetaan elokuvista Nörttien kosto, Poliisiopisto 3: Jatkokoulutuksessa ja Poliisiopisto 4: Korttelipoliisit. Lisäksi hän oli Leonardon ääninäyttelijänä ensimmäisissä kolmessa Turtles-elokuvassa: Teini-ikäiset mutanttininjakilpikonnat, Teinimutanttininjakilpikonnat 2: Mönjän salaisuus ja Teinimutanttininjakilpikonnat 3.
Tochi on myös tehnyt urallaan useita äänirooleja animaatioihin, kuten The Karate Kid, The Real Adventures of Jonny Quest, Rautajätti, Batman of the Future, Johnny Bravo, Samurai Jack ja Kim Possible.
Tochi valmistui Cypress High Schoolista vuonna 1977 ja opiskeli sen jälkeen yliopistoissa USC, UCLA ja UCI.
Aiheesta muualla

TV.com (Arkistoitu – Internet Archive)
Memory Alpha, the Star Trek Wiki
Voice Chasers (Arkistoitu – Internet Archive)
Calder Cup

| Calder Cup |
| --- | --- |

Palkinnon antaja:  American Hockey League
Maa:   Yhdysvallat    Kanada
Calder Cup on jääkiekkopalkinto, joka jaetaan vuotuisesti American Hockey Leaguen (AHL) pudotuspelien voittajalle. Ensimmäisen kerran palkinto jaettiin kaudella 1936–37, ja se on saanut nimensä Frank Calderilta, NHL:n ensimmäiseltä puheenjohtajalta. Calder Cup sekoitetaan joskus Calder Memorial Trophyyn, joka jaetaan vuotuisesti NHL:n parhaalle tulokkaalle.
Calder Cupin on voittanut 25 eri kaupungin joukkueet. Hershey Bears on voittanut palkinnon kaksitoista kertaa, eniten koko AHL:ssa, ja se on ollut finaaleissa 20 kertaa, mikä on myös AHL:n ennätys. Cleveland Barons, joka kilpaili sarjassa vuoteen 1973 asti, on voittanut yhdeksän mestaruutta.
Pudotuspelien arvokkaimmalle pelaajalle annetaan Jack A. Butterfield Trophy, joka on nimetty AHL:n entisen puheenjohtajan Jack Butterfieldin mukaan. Palkinto on jaettu vuodesta 1984 lähtien 25 eri pelaajalle, eikä kukaan ole voittanut palkintoa kahdesti.
Vain kolmesti Stanley Cupin voittaneen joukkueen AHL:ssä pelaava farmijoukkue on voittanut Calder Cupin. Montreal Canadiens ja Nova Scotia Voyageurs saavuttivat mestaruudet 1976 ja 1977 sekä New Jersey Devils ja Albany River Rats 1995.
Palkinnon voittaneet suomalaiset

| 0 | 1 | 2 | 3 | 4 |
| --- | --- | --- | --- | --- |
|  Heikki Leime (1983)  Kai Suikkanen (1983)  Kari Suoraniemi (1983)  Sinuhe Wallinheimo (1997)  Antti Laaksonen (1999)  Miika Elomo (2001) |  |  Pasi Nurminen (2002)  Antero Niittymäki (2005)  Joni Pitkänen (2005)  Sami Lepistö (2009)  Oskar Osala (2009)  Teemu Pulkkinen (2013) |  |  Jyrki Jokipakka (2014)  Markus Hännikäinen (2016)  Joonas Korpisalo (2016)  Miro Aaltonen (2018)  Janne Kuokkanen (2019)  Aleksi Saarela (2019) |
Blaine (Tennessee)

| Blaine |
| --- | --- |
 Blainen maaseutumaisemaa.

 Koordinaatit: 36°9′3″N, 83°42′2″W 
Valtio:  Yhdysvallat
Osavaltio:   Tennessee
Piirikunta:  Grainger
Pinta-ala:  
 – Kokonaispinta-ala:  24,69 km²
 – Josta vettä:  0,05 km² 
Korkeus:  316 m
Väkiluku (2020):  1 869
 – Väestötiheys:  75,46 as./km²
Aikavyöhyke:  UTC-5 (kesäaika UTC-4)
 
 blainetn.gov 
Infobox OKVirheellinen NIMI-arvo: 
Blaine (aikaisemmin Blaine's Crossroads) on kaupunki Graingerin piirikunnassa, Tennesseen osavaltiossa Yhdysvalloissa. Sen väkiluku oli vuoden 2020 väestönlaskennassa 1 869. Blaine sai kaupunkioikeudet 1. marraskuuta 1978.
Marvin Braden on toiminut Blainen pormestarina 2018 lähtien.
Väestö

Kaupungin asukkaista 94,78 prosenttia on valkoisia, 1,42 prosenttia intiaaneja ja 0,18 prosenttia afroamerikkalaisia. 2,66 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,9 vuotta.
Kuvia kaupungista

Cynthia Lea House.
Blainen kaupungintalo ja kirjasto.
Shields' Tavern.
Aiheesta muualla

Kuvia tai muita tiedostoja aiheesta Blaine (Tennessee) Wikimedia Commonsissa
Kaupungin kotisivut
Canterra Tower

| Canterra Tower |
| --- | --- |
 Canterra Tower joulukuussa 2005.
Tiedot
Sijainti:  400 3rd Avenue SW, Calgary, Kanada
Avajaiset:  1988
Käyttötarkoitus:  toimistorakennus
Yritykset
Arkkitehti:  WZMH Architects
Omistaja:  Oxford Properties Group Inc.
Tekniset tiedot
Kerroksia:  45
Korkeus
Kattokorkeus:  177 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Canterra Tower on Calgaryssä Kanadassa sijaitseva 177 metriä korkea, 45-kerroksinen pilvenpiirtäjä. Torni valmistui vuonna 1988, ja se on toimistokäytössä. Rakennus on saanut energiaystävällisyydestään kultaisen LEED-sertifikaatin.